**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO REORGANIZUOTI KLAIPĖDOS NAUJAKIEMIO IR KLAIPĖDOS SALIO ŠEMERIO SUAUGUSIŲJŲ GIMNAZIJAS**

2014 m. kovo 19 d. Nr. T1-75

Klaipėda

Vadovaudamasi Lietuvos Respublikos civilinio kodekso 2.97 straipsnio 4 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsnio 4, 5, 7 ir 8 dalimis irLietuvos Respublikos švietimo įstatymo 44 straipsnio 6 dalimi, Klaipėdos miesto savivaldybės taryba nusprendžia:

1. Sutikti nuo 2014 m. rugpjūčio 26 d. reorganizuoti biudžetines įstaigas Klaipėdos Naujakiemio ir Klaipėdos Salio Šemerio suaugusiųjų gimnazijas sujungimo būdu.

2. Nustatyti, kad:

2.1. reorganizavimo tikslas –siekti aukštesnės suaugusiųjų ugdymo kokybės, racionalaus mokyklų pastatų ir išteklių panaudojimo;

2.2. reorganizavimo būdas – sujungimas;

2.3. reorganizuojamos biudžetinės įstaigos **–** Klaipėdos Naujakiemio ir Klaipėdos Salio Šemerio suaugusiųjų gimnazijos. Gimnazijų direktoriai privalo reorganizavimo metu užtikrinti nepertraukiamą veiklą pagal galiojančius įstaigų nuostatus, sudaryti tik tuos sandorius, kurie būtini įstaigų veiklai užtikrinti iki reorganizavimo pabaigos, ir informuoti kitas sandorių šalis apie įstaigų reorganizavimą. Gimnazijų direktoriai neturi teisės, negavę Klaipėdos miesto savivaldybės administracijos leidimo, priimti į darbą naujų darbuotojų;

2.4. reorganizavime dalyvaujančios biudžetinės įstaigos **–** Klaipėdos Naujakiemio ir Klaipėdos Salio Šemerio suaugusiųjų gimnazijos;

2.5. po reorganizavimo veiksianti biudžetinė įstaiga **–** Klaipėdos suaugusiųjų gimnazija, kuri įgyvendins suaugusiųjų pradinio, pagrindinio, akredituotą vidurinio ugdymo ir neformaliojo švietimo programas;

2.6. Klaipėdos suaugusiųjų gimnazijos savininko teises ir pareigas įgyvendins Klaipėdos miesto savivaldybės taryba.

3. Pavesti Pranui Surbliui, Klaipėdos Naujakiemio suaugusiųjų gimnazijos direktoriui, ir Daivai Križinauskaitei, Klaipėdos Salio Šemerio suaugusiųjų gimnazijos direktorei:

3.1. parengti biudžetinių įstaigų reorganizavimo sąlygų aprašą, jį viešai paskelbti įstaigų interneto tinklalapiuose vieną kartą ir apie aprašo parengimą pranešti raštu visiems biudžetinės įstaigos kreditoriams;

3.2. pateikti Juridinių asmenų registrui biudžetinių įstaigų reorganizavimo sąlygų aprašą ne vėliau kaip pirmą jo viešo paskelbimo dieną.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Danguolė Andrijauskienė, tel. 39 61 42

2014-03-14